**Smolvil** (engl. ), je serija koja je počela da se prikazuje 2001. na američkoj televiziji Vorner braders, gde je prikazano pet sezona, a šesta sezona se počela emitovati u jesen 2008. na novoj TV stanici Si-Dablju (CW), nastaloj spajanjem mreža Vorner braders i Ju-Pi-En (UPN). 

Finale serije je prikazano 13. maja 2011. godine.

U Srbiji je prikazana od prve do pete sezone na televizji Pink.

Osnovna ideja serije je otkrivanju tajni iz života strip-heroja Supermena. Koristeći se strip predloškom stvorena je priča o mladom Supermenu koji tek otkriva svoje moći i svoje poreklo, a sve to je smešteno u moderno doba.

O seriji
--------

Godine 1989. kiša meteorita je zasula američki gradić *Smolvil*. Meteoriti su odneli veliki broj života, a njihova radioaktivnost je mnogima dala natprirodne sposobnosti. Džonatan (Džon Šnajder) i Marta (Anet O`Tul) Kent su farmeri iz okoline Smolvila koji nemaju dece. Na dan pada meteorita oni su u kukuruznom polju pronašli dečaka i rešili da ga usvoje. Uz to su našli i čudnu letelicu koju su kasnije sakrili. Uz put su pomogli milioneru Lajonelu Lutoru (Džon Glaver) da spase sina koji je od udara meteorita ostao bez kose. Kao znak zahvalnosti Lutor sređuje papire za usvajanje deteta Kentovih.

Godine 2002. usvojeno dete je već poraslo u srednjoškolca Klarka (Tom Veling) i koji je zaljubljen je u Lanu Lang (Kristin Kruk), a u toj zaljubljenosti ne vidi da se za njegovo srce bori njena najbolja prijateljica Kloi (Alison Mak). Pored svih tinejdžerskih problema Klark mora da sakrije svoje natprirodne sposobnosti, a za koje znaju samo njegovi roditelji, najbolji prijatelj Pit (Sem Džouns III) i prijateljica Kloi. Naime, Klark potiče sa planete Kripton i on je jedini preživeli potomak svoje vrste. On je isti kao svi drugi ljudi, samo što ima natprirodno veliku snagu i može da razvija veliku brzinu, a pri tom je otporan na sve napade. Vremenom njegove moći sazrevaju pa dobija rendgenski vid, može da razvija veliku toplotu iz očiju, može da leti...

Jednog dana Klark uspeva da spasi život Leksu Lutoru (Majkl Rozenbaum), sinu Lajonela Lutora i od tada oni postaju najbolji prijatelji, s tim što je Leksu nejasno kako ga je Klark spasao i vremenom Klark postaje Leksova opsesija.
Koristeći svoje moći Klark uspeva da spase veliki broj života i reši misterije Smolvila koje je izazvao pad meteorita. Međutim, Klark mora da se pazi zelenog kriptonita, od koga su bili sačinjeni meteori, a koji je uzrok slabljenja njegovih moći.

Glavne uloge
------------

|  |  |  |
| --- | --- | --- |
| **Glumac** | **Uloga** | **Pojavljivanje** |
| Tom Veling | Klark Kent | sezona 1 - do kraja |
| Kristin Kruk | Lana Lang | sezona 1 - sezona 7 (specijalni gost u osmoj sezoni) |
| Majkl Rozenbaum | Aleksander "Leks" Lutor | sezona 1 - sezona 7. (specijalni gost u 8. i 10. sezoni) |
| Alison Mak | Kloi Salivan | sezona 1 - do kraja |
| Anet O'Tul | Marta Kent | sezona 1 - sezona 6. (specijalni gost u 9. i 10. sezoni) |
| Džon Glaver | Lajonel Lutor | sezona 1 - sezona 7 (specijalni gost u 10. sezoni) |
| Džon Šnajder | Džonatan Kent | sezona 1 - sezona 5 (specijalni gost u 10. sezoni) |
| Erika Durans | Lois Lejn | sezona 4 - do kraja |
| Sem Džouns III | Pit Ros | sezona 1 - sezona 3 (jedna epizoda u sezoni 7) |
| Erik Džonson | Vitni Fordman | sezona 1, jedna epizoda u sezoni 2 |
| Džensen Akls | Džejson Tig | sezona 4 |
|

Napomene i reference
--------------------

1. ↑  „*Smolvil* na programu televizije Pink". Arhivirano iz originala na datum 2012-12-09. Pristupljeno 2012-06-29.

Eksterni linkovi
----------------

***Smallville (televizijska serija)*** na Wikimedijinoj ostavi

Zvanične strane
* Smolvil na TV-stanici Borner braders
* Smolvil na Si Dabju mreži

Strane fanova
* Kriptonska prezentacija
* Kriptonski svet Arhivirano 2008-03-12 na Wayback Machine-u

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 185623883
* LCCN: n2002047051
* GND: 4789537-8

 |